2 September is die 245ste dag van die jaar in die Gregoriaanse kalender (246ste in skrikkeljare). Daar volg nog 120 dae. 31 v.C. – Magte onder keiser Augustus (Octavianus) verslaan troepe onder Marcus Antonius en Cleopatra VII in die Slag van Actium. 1067 – Stigting van Minsk, tans die hoofstad van Wit-Rusland. 1649 – Pous Innocentius X se troepe vernietig die stad Castro. 1666 – Die groot brand van Londen vind plaas. 1686 – Pous Innocentius XI stel 28 nuwe kardinale aan waaronder Giacomo de Angelis, aartsbiskop van Urbino. 1752 – Die Verenigde koninkryk begin om die Gregoriaanse kalender te gebruik, amper twee eeue later as die meeste lande van Wes-Europa. 1870 – Ná oorgawe in die Slag van Sedan word Frankryk se keiser Napoleon III saam met sy leër Duitse krygsgevangenes. 1898 – Troepe onder sir Horatio Kitchener verslaan Sudanese magte in die "Slag van Omdurman" en vestig daarmee Britse oorheersing in Noordoos-Afrika. 1917 – Eerste Wêreldoorlog: Manfred von Richthofen, alias die Rooi Baron, die suksesvolste vegvlieënier van dié oorlog, behaal sy 60ste sukses. 1940 – Tweede Wêreldoorlog: Britse bomwerpers vlieg onwettiglik oor Switserse grondgebied.